Toshkentda do'kon sotuvchilari o'rtasida janjal yuz berdi — video

Toshkent shahri Yunusobod tumanida joylashgan Abdulla Qodiriy metro bekati oldida 12 mart kuni fuqarolar o'rtasidagi janjal sodir bo'ldi. Toshkent shahar bosh boshqarmasi holat yuzasidan ma'lumot berdi.
Ta'kidlanishicha, 12 mart kuni taxminan soat 17:30 da Markaz-4 dahasidagi Abdulla Qodiriy metro bekati oldida joylashgan do'konlardan biridagi sotuvchi — 1999 yilda tug'ilgan Z.N. sobiq sotuvchisi — 1999 yilda tug'ilgan M.F. bilan kiyim masalasida o'zaro gap talashib qolgan. Ularning mojarosiga M.F.ning onasi — 1980 yilda tug'ilgan M.F. va Z.N.ning singlisi — 2003 yilda tug'ilgan Z.D. aralashgan. Oqibatda bu mojaro janjalga aylanib ketgan. Shu yerda bo'lgan 1998 yilda tug'ilgan G'.L., 1973 yila tug'ilgan V.O. ularni ajratishga harakat qilgan. Fuqaro 1999 yilda tug'ilgan M.F. yengil jarohat olgan.

Holat yuzasidan Yunusobod tumani IIO FMB tomonidan tergovga qadar tekshiruv o'tkazilmoqda, yakuni bo'yicha qonuniy qaror qabul qilinadi.
Avvalroq Toshkentdagi kafeda xitoylik erkak inglizcha so'kingani uchun mushtlashuv yuz bergandi.